Izvor: Fonet

Zbog incidenta sa nekoliko pripadnika Novog komunističkog pokreta Jugoslavije (NKPJ) u beogradskom hotelu Metropol desetak minuta bila prekinuta predizborna debata Istinomera, potvrdila je FoNetu menadžerka Centra za istraživanje, odgovornost i transparetnost (CRTA) Jovana Đurbabić.

Prema njenim rečima, oni su došli na debatu u majicama NKPJ i SKOJ i nisu hteli da je napuste, uprkos molbi organizatora i intervenciji obezbeđenja.

Zbog toga je debata nakratko prekinuta, dok su učesnici zamoljeni da izađu iz sale da ne bi došlo do većeg incidenta.

U medjuvremenu je pozvana policija, koja je pripadnike NKPJ izvela iz sale, uzela izjave od njih i organizatora debate, koja je zatim nastavljena.